હળવદ : હળવદમાં પોલીસની હપ્તાખોરીના કારણે બુટલેગરો એટલી હદે ફાટીને ધુમાડે ગયા છે કે  ખુલ્લેઆમ ચાલતા દેશીદરૂના અડ્ડામાં દારૂડિયા અને બુટલેગરોના ત્રાસથી મહિલાઓ એટલી હદે ત્રાસી ગઈ છે કે ,મહિલાઓને દેશી દારૂની બદીને દૂર કરવા રીતસર જંગે ચઢવું પડ્યું છે. . મહિલાઓએ આક્રોશ સાથે બળાપો ઠાલવ્યો હતો કે ,પોલીસને હપ્તાખોરીનૂ દુષણનું ગ્રહણ લાગ્યું છે તેથી પોલીસ પોતાની ફરજ નિષ્ઠા ભૂલી ગઈ છે જેમ બુટલેગરો પાસેથી હપ્તા મળે છે તે રીતે અમે મહિલાઓ ફાળો ઉઘરાવીને પોલીસને આપીશું.